CELEX: 62008CA0141
Language: lt
Date: 2009-10-01 00:00:00
Title: Byla C-141/08 P: 2009 m. spalio 1 d. Teisingumo Teismo (pirmoji kolegija) sprendimas byloje Foshan Shunde Yongjian Housewares & Hardware Co. Ltd prieš Europos Sąjungos Tarybą, Europos Bendrijų Komisiją, Vale Mill (Rochdale) Ltd, Pirola SpA, Colombo New Scal SpA, Italijos Respubliką (Apeliacinis skundas — Prekybos politika — Dempingas — Kinijos kilmės lyginimo lentų importas — Reglamentas (EB) Nr. 384/96 — 2 straipsnio 7 dalies c punktas ir 20 straipsnio 4 ir 5 dalys — Rinkos ekonomikos sąlygomis veikiančios įmonės statusas — Teisė į gynybą — Antidempingo tyrimas — Įmonių pastaboms pateikti nustatytas terminas)

21.11.2009   
            
            
               LT
            
            
               Europos Sąjungos oficialusis leidinys
            
            
               C 282/9
            
         2009 m. spalio 1 d. Teisingumo Teismo (pirmoji kolegija) sprendimas byloje Foshan Shunde Yongjian Housewares & Hardware Co. Ltd prieš Europos Sąjungos Tarybą, Europos Bendrijų Komisiją, Vale Mill (Rochdale) Ltd, Pirola SpA, Colombo New Scal SpA, Italijos Respubliką
   
   (Byla C-141/08 P) (1)
   
   (Apeliacinis skundas - Prekybos politika - Dempingas - Kinijos kilmės lyginimo lentų importas - Reglamentas (EB) Nr. 384/96 - 2 straipsnio 7 dalies c punktas ir 20 straipsnio 4 ir 5 dalys - Rinkos ekonomikos sąlygomis veikiančios įmonės statusas - Teisė į gynybą - Antidempingo tyrimas - Įmonių pastaboms pateikti nustatytas terminas)
   2009/C 282/16
   Proceso kalba: prancūzų
   
      Šalys
   
   
      Apeliantė: Foshan Shunde Yongjian Housewares & Hardware Co. Ltd, atstovaujama advokato J.-F. Bellis, baristerio G. Vallera
   
      Kitos proceso šalys: Europos Sąjungos Taryba, atstovaujama J.-P. Hix, baristerio E. McGovern, solisitoriaus B.O'Connor, Europos Bendrijų Komisija, atstovaujama H. van Vliet, T. Scharf ir K.Talabér-Ritz, Vale Mill (Rochdale) Ltd, Pirola SpA, Colombo New Scal SpA, atstovaujamos Rechtsanwälte G. Berrische ir G. Wolf, Italijos Respublika, atstovaujama R. Adam ir avvocato dello Stato W. Ferrante
   
      Dalykas
   
   Apeliacinis skundas, pateiktas dėl 2008 m. sausio 29 d. Pirmosios instancijos teismo (šeštoji kolegija) sprendimo Foshan Shunde Yongjian Housewares & Hardware prieš Tarybą (T-206/07), kuriuo šis teismas atmetė ieškovės pareikštą ieškinį dėl 2007 m. balandžio 23 d. Tarybos reglamento (EB) Nr. 452/2007, nustatančio galutinį antidempingo muitą ir laikinojo muito, nustatyto importuojamoms Kinijos Liaudies Respublikos ir Ukrainos kilmės lyginimo lentoms, galutinį surinkimą (OL L 109, p. 12) panaikinimo tiek, kiek juo nustatomas antidempingo muitas ieškovės gaminamoms ir importuojamoms lyginimo lentoms — Teisės klaida, susijusi su materialiniu Pirmosios instancijos teismo padarytų konstatavimų netikslumu ir su šio teismo nustatyto teisės į gynybą pažeidimo nenubaudimu — 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (OL L 56, p. 1; 2004 m. specialusis leidimas lietuvių k., 11 sk., 10 t., p. 45) 2 straipsnio 7 dalies c punkto ir 20 straipsnio 4 ir 5 dalių aiškinimas –„Rinkos ekonomikos sąlygomis veikiančios“ įmonės sąvoka ir įmonės, dėl kurios veiklos pradėtas antidempingo tyrimas, galimoms pastaboms pateikti skirto minimalaus dešimties dienų laikotarpio taikymo apimtis.
   
      Rezoliucinė dalis
   
   
               1.
            
            
               Panaikinti 2008 m. sausio 29 d. Pirmosios instancijos teismo sprendimą Foshan Shunde Yongjian Housewares & Hardware prieš Tarybą (T-206/07) tiek, kiek šis teismas nusprendė, kad Foshan Shunde Yongjian Housewares & Hardware Co. Ltd teisės į gynybą nepaveikė tai, jog buvo pažeista 1995 m. gruodžio 22 d. Tarybos reglamento (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių 20 straipsnio 5 dalis.
            
         
               2.
            
            
               Panaikinti 2007 m. balandžio 23 d. Tarybos reglamentą (EB) Nr. 452/2007, nustatantį galutinį antidempingo muitą ir laikinojo muito, nustatyto importuojamoms Kinijos Liaudies Respublikos ir Ukrainos kilmės lyginimo lentoms, galutinį surinkimą tiek, kiek juo įvestas antidempingo muitas už Foshan Shunde Yongjian Housewares & Hardware Co. Ltd gaminamų lyginimo lentų importą.
            
         
               3.
            
            
               Europos Sąjungos Taryba padengia bylinėjimosi išlaidas abiejose instancijose.
            
         
               4.
            
            
               Europos Bendrijų Taryba, Vale Mill (Rochdale) Ltd, Pirola SpA, Colombo New Scal SpA bei Italijos Respublika padengia savo bylinėjimosi išlaidas.
            
         
      (1)  OL C 158, 2008 6 21.